12年來首度北上就出事?港媽歎美食後屙20幾次 不求醫反做1件事
為食的代價?有港媽「慘痛」發帖,稱近日到內地歎美食,回港後又屙又嘔,2天內肚瀉了20多次。樓主表示這是是過去12年來的首次北上,沒想到竟然會「出事」,她雖然「屙到崩潰」,卻不打算去急症室求醫,反而發帖向網民求助。有網民擔心會否是衛生問題,亦有人好奇樓主吃了什麼?樓主則回應指北上時吃了壽司、刺身、打邊爐、燒烤,而同行的家人都沒有異常,只有她嚴重肚瀉。有網民震驚指「食得咁雜梗係屙啦」,亦有人建議樓主不要一次過吃太多食物,「今次試唔晒啲嘢食,下次再試」。
該名網民在討論區
上發帖,稱過去12年來不曾北上,日前終於再度過關。不過,在與家人飽餐回港後,她卻開始出現腸胃不適。她剛回港約3小時就開始不斷腹瀉,且首天還有嘔吐,2天內肚瀉了約20多次,「次次都係屙水咁」。樓主表示肯定並非香港飲食問題,「因為嗰朝未返香港已經唔舒服」。而北上期她與家人所進食的食物一樣,但家人卻沒有異常,只有她出現腸胃毛病,「都唔知點解會咁」。因急症室等候需時,她擔心目前情況往醫院等候恐會更辛苦,因此崩潰發帖向網民求助。
帖文引起網民關注,亦有人擔心是否衛生問題,建議樓主盡快求醫,「屙咁多次唔尋常喎」、「明天仲唔停就要入急症」、「記得補充水分,小心缺水」,亦有網民認為樓主缺乏危機感,「屙廿幾次真係好危險」、「正常都係睇醫生先,仲開帖?」、「一定係急症,打針止瀉最快」。
亦有網民好奇樓主北上時吃了什麼東西,樓主則一一羅列,「壽司、刺身、打邊爐、燒烤」,有網民回應指「食得咁雜梗係屙啦」,亦有人表示「我都試過一次,北上啲嘢太吸引,樣樣都想試下」,並建議樓主不要一次過吃太多食物,「今次試唔晒啲嘢食,下次再試」。
(親子王國)